recursal/SuperWikiNEXT-32B huggingface dataset:
Ο **Διεθνής Αριθμός Αναγνώρισης Χρεογράφων** (αγγλικά: *International Securities Identification Number*, **ISIN**) προσδιορίζει με μοναδικό τρόπο ένα χρεόγραφο. Η διάρθρωσή του ορίζεται στο πρότυπο ISO 6166. Ο κωδικός ISIN είναι ένας αλφαριθμητικός κωδικός 12 χαρακτήρων ο οποίος χρησιμεύει για την ομοιόμορφη αναγνώριση ενός χρεογράφου μέσω της ομαλοποίησης του εκχωρηθέντος εθνικού αριθμού, εφόσον υπάρχει, κατά τη διαπραγμάτευση και τον διακανονισμό.

Ιστορία
-------

Οι ISIN χρησιμοποιήθηκαν για πρώτη φορά το 1981, αλλά δεν έτυχαν ευρείας αποδοχής μέχρι το 1989, όταν οι χώρες της G30 συνέστησαν την υιοθέτησή τους. Ο ISIN εγκρίθηκε ένα χρόνο αργότερα από το ISO με το πρότυπο ISO 6166. Αρχικά οι πληροφορίες διανέμονταν μέσω CD-ROM και αργότερα αντικαταστάθηκαν από τη διανομή μέσω του διαδικτύου. Το 2004, η Ευρωπαϊκή Ένωση ανέθεσε τη χρήση αναγνωριστικών μέσων σε ορισμένες από τις κανονιστικές της εκθέσεις, οι οποίες περιελάμβαναν το ISIN ως έναν από τους έγκυρους αναγνωριστικούς κωδικούς.

Παραπομπές
----------

1. ↑  EUR-Lex - 32000D0016(01) - EN - EUR-Lex eur-lex.europa.eu
2. ↑  Coordinated Portfolio Investment Survey Guide, Second Edition, International Monetary Fund, 2002, Washington DC - Appendix VII: International Securities Identification Number (ISIN) Code System
3. ↑  Commission Regulation (EC) No 809/2004 of 29 April 2004 implementing Directive 2003/71/EC of the European Parliament and of the Council as regards information contained in prospectuses as well as the format, incorporation by reference and publication of such prospectuses and dissemination of advertisements (Text with EEA relevance)

Εξωτερικοί σύνδεσμοι
--------------------

* Επίσημος ιστότοπος
Το αρχικό Game Boy του 1989.
Το **Game Boy** (ιαπωνικά: ゲームボーイ, Χέπμπορν: Gēmu Bōi) είναι φορητή κονσόλα 8-bit, της εταιρείας βιντεοπαιχνιδιών Nintendo. Κυκλοφόρησε πρώτη φορά στην Ιαπωνία στις 21 Απριλίου του 1989, στην Βόρεια Αμερική στις 31 Ιουλίου του 1989 και στην Ευρώπη στις 28 Σεπτεμβρίου του 1990. Στη νότια Ασία είναι γνωστό ως *Tata Game Boy*.

Εμπορική πορεία
---------------

Αν και η στάνταρ έκδοσή του είχε απλοϊκά και ασπρόμαυρα γραφικά σε πράσινη οθόνη, η ανταγωνιστική τιμή πώλησης, το καλό μάρκετινγκ και η μεγάλη γκάμα παιχνιδιών που προσέφερε, συνέβαλαν στο να γίνει το Game Boy η κονσόλα η κονσόλα με τις υψηλότερες πωλήσεις, μέχρι που προσπεράστηκε από το DS και το PlayStation 2. Οι συνολικές πωλήσεις του, μαζί με αυτές του μικρότερων διαστάσεων Game Boy Pocket και του έγχρωμου Game Boy Color, έφτασαν τα 118,69 εκατομμύρια. Από αυτά, τα 32,47 εκατομμύρια πωλήθηκαν στην Ιαπωνία, τα 44,06 εκατομμύρια στην Αμερική και τα 42,16 εκατομμύρια στα άλλα κράτη.

Σειρά Game Boy
--------------

Σύγκριση των διαστάσεων της Σειράς Game Boy. Πάνω (από αριστερά): *Game Boy*, *Pocket*, *Color*. Κάτω (από αριστερά): *Advance*, *Advance SP*, *Micro*.
1. *Game Boy*: Αυθεντικό
2. *Game Boy Pocket*: Αυθεντικό με μικρότερες διαστάσεις
3. *Game Boy Light*: Αυθεντικό με φωτιζόμενη οθόνη
4. *Game Boy Color*: Έγχρωμη οθόνη, υποστηρίζει παιχνίδια Game Boy
5. *Game Boy Advance*: Έγχρωμη και μεγαλύτερη οθόνη, υποστηρίζει παιχνίδια Game Boy και Game Boy Color
6. *Game Boy Advance SP*: Έγχρωμη, μεγαλύτερη και φωτιζόμενη οθόνη,επίσης υποστηρίζει παιχνίδια Game Boy και Game Boy Color
7. *Game Boy Micro*: Παραλλαγή του Advance SP, αλλά με μικρότερες διαστάσεις, γι'αυτό δεν υποστηρίζει παιχνίδια Game Boy και Game Boy Color

|  |  |  |  |  |  |  |  |
| --- | --- | --- | --- | --- | --- | --- | --- |
| 

| π • σ • ε
Κονσόλες της Nintendo |
| --- |
|  |
| Οικιακές | 
* Nintendo Entertainment System
* Super Nintendo Entertainment System
* Nintendo 64
* GameCube
* Wii
* Wii U
 |
|  |
| Φορητές | 
* Game Boy
	+ Pocket
	+ Light
* Game Boy Color
* Game Boy Advance
	+ SP
* Game Boy Micro
* Nintendo DS
	+ DS Lite
* Nintendo DSi
	+ DSi XL
* Nintendo 3DS
	+ 3DS XL
* Nintendo 2DS
 |

 |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Game Boy** |
Η ***Kaler Kantho*** (βεγγαλικά: কালের কণ্ঠ, μετάφραση: Καθημερινή Φωνή του Χρόνου) είναι ένα από τις πιο δημοφιλείς βεγγαλόφωνες εφημερίδες στο Μπαγκλαντές. Είναι μια επιχείρηση της East-West Media Group, μια αδελφή εταιρεία του Ομίλου Μπασουντάρα. Ο ίδιος όμιλος κατέχει επίσης της εφημερίδες Bangladesh Pratidin, Daily Sun, News24, Radio Capital και *Banglanews24*.

Ο Αμπέντ Χαν ήταν ο ιδρυτής και εκδότης της *Kaler Kantho*. Η καθημερινή δημοσιεύτηκε για πρώτη φορά στις 10 ιανουαρίου 2010. Μετά από ένα σύντομο χρονικό διάστημα ο Χαν παραιτήθηκε από συντάκτης (τον Ιούνιο του 2011). Μετά την παραίτηση του Αμπέντ Χαν ο Ιμνταντούλ Χακ Μίλον, δημοφιλής μυθιστοριογράφος στο Μπαγκλαντές, εργαζόταν ως συντάκτης. Το 2010, την πρώτη χρονιά δημοσίευσης, η καθημερινή εφημερίδα πωλούσε πάνω από 280.000 αντίτυπα και ήταν η δεύτερη μεγαλύτερη καθημερινή εφημερίδα στο Μπαγκλαντές σε κυκλοφορία.

Υπάρχουν πολλές χαρακτηριστικές και καθημερινές σελίδες στην Kaler Kantho, συμπεριλαμβανομένης της Tech Bisshow (χαρακτηριστική σελίδα για την πληροφορική), Tech Pratidin, Campus, Poralekha (Εκπαιδευτική καθημερινή), Oboshore, A2Z, Dosh dik (Λογοτεχνία), Biggapon biroti, Doctor Achen (Υγεία), Kothay Kothay, Rongey Mela (Ψυχαγωγία), Ghorar dim (Διασκέδαση), Mogoj Dholai, και Tin Tin Toon Toon.

Δείτε επίσης
------------

* Κατάλογος εφημερίδων στο Μπαγκλαντές

Παραπομπές
----------

1. ↑  «Kaler Kantho steps into 7th year». Dhaka. 10 January 2016.. Ανακτήθηκε στις 2016-03-16.
2. ↑  «Editor Abed Khan quits on ethical grounds». *The Daily Star*. 2 July 2011.. Ανακτήθηκε στις 5 December 2012.
3. ↑  «Daily Sun, Kaler Kantho, Bangladesh Protidin sued». *The Daily Star*. 22 December 2011. Αρχειοθετήθηκε από το πρωτότυπο στις 8 January 2012.. Ανακτήθηκε στις 6 December 2012.

Εξωτερικοί σύνδεσμοι
--------------------

* Ιστοσελίδα της Kaler Kantho:
* Kaler Kantho Epaper:

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Μπανγκλαντές Εφημερίδες του Μπανγκλαντές |
| --- |
|  |
| Βεγγαλόφωνες | 
* *Alokito Bangladesh*
* *Amrita Bazar Patrika*
* *Amader Shomoy*
* *Amar Desh*
* *Bangladesh Pratidin*
* *Bhorer Kagoj*
* *Comillar Kagoj*
* *Daily Bajroshakti*
* *Daily Bir Chattagram Mancha*
* *Daily Inqilab*
* *The Daily Ittefaq*
* *Daily Naya Diganta*
* *The Daily Sangram*
* *Jaijaidin*
* *Janakantha*
* *Jugantor*
* *Kaler Kantho*
* *Manab Zamin*
* *Prothom Alo*
* *Samakal*
* *Suprobhat Bangladesh*
* *Sylhet Protidin*
 |
|  |
| Αγγλόφωνες | 
* *The Bangladesh Today*
* *Dhaka Courier*
* *Dhaka Tribune*
* *The Daily Star*
* *Daily Sun*
* *The Financial Express*
* *The Independent*
* *New Age*
* *News Today*
* *The Daily Observer*
* *Weekly Blitz*
 |
|  |
| Διαδικτυακές εφημερίδες | 
* *Bdnews24.com*
* *Banglanews24.com*
* *Bangla Tribune*
 |
|  |
| Ενημερωτικά πρακτορεία | 
* *Bangladesh Sangbad Sangstha*
* *United News of Bangladesh*
 |

 |
Το 1965 η εταιρεία **Systems Consultants Limited** (**SCL**) ιδρύθηκε στο Εδιμβούργο στον τομέα της πληροφορικής.
Τα τρία ιδρυτικά της μέλη ήταν τέως μηχανικοί της ΙΒΜ.

Αρχικά η επιχείρηση στράφηκε στον κλάδο ταξιδιών, αναψυχής και τεχνικών έργων. Το 1986 πήρε μια αλλαγή κατεύθυνσης και παρείχε το πρώτο σύστημα τιμολόγησης κινητής τηλεπικοινωνίας.

Το ιστορικό της επιχείρησης
---------------------------

Το 1991 η εταιρεία αγοράστηκε από την *Kingston Communications* (*Hull*) *PLC* και ονομάστηκε **Kingston-SCL**.
Μετά από την ανάληψη από την *Κίνγκστον*, η επιχείρηση άρχισε να ανθίζει και να επεκτείνεται διεθνώς.
Το 1992 άνοιξε γραφεία στο Παρίσι και το Μόναχο.
Το 1993 ακολούθησε το γραφείο στο Χονγκ Κονγκ και το 1998 στο Νέο Δελχί.
Οι δραστηριότητες ήταν τόσο μεγάλες, που το 1997 η εταιρεία βραβεύτηκε με το *Queen's Award* για τις εξαγωγικές επιδώσεις τους.
Το 1998 η επιχείρηση αγοράστηκε από την διοικητή της επιτροπή και επέστρεψε στις ρίζες της. Τον Νοέμβριο του 1999 άλλαξε το όνομά της σε *KSCL Limited*.

Το 1999 κέρδισε επίσης το βραβείο *3i* ως κορυφαία επιχείρηση τεχνολογίας της Σκωτίας.
Σύμφωνα με δύο έρευνες, που πραγματοποιήθηκαν επίσης το 1999, η επιχείρηση επιβεβαιώθηκε ως μεγαλύτερη επιχείρηση ανάπτυξης λογισμικού στη Σκωτία, το Ν° 17 ως επιχείρηση λογισμικών στην Βρετανία και το Ν° 39 στην Ευρώπη.

Στα τέλη του 1999 η εταιρεία πουλήθηκε για άλλη μια φορά στην γερμανική Telesens και μετονομάστηκε σε *TelesensKSCL*. Η *TelesensKSCL* έπεσε έξω στα τέλη του 2000.

Επιτεύγματα
-----------

Το 1991 η επιχείρηση παρήγαγε το παγκόσμια πρώτο σύστημα τιμολόγησης κινητής τηλεπικοινωνίας GSM για την φινλανδική *Radiolinja*. Το λογισμικό που λεγόταν *Jupiter*, μπήκε σε λειτουργία και στην *France Telecom Mobiles* (*FTM*), στην οποία το 1997 τιμολογούσε 2,5 εκατομμύρια συνδρομητές.
Το 1998 η *Torch Telecom* (τμήμα της *Kingston Communications*) έγινε ο πρώτος πελάτης στον τομέα της σταθερής τηλεπικοινωνίας.
Επίσης το 1998 η *Elsacom* έγινε ο πρώτος πελάτης στον τομέα της δορυφορικής τηλεπικοινωνίας.
Το 1999 διεύθυνε τη παγκόσμια μεγαλύτερη μετατροπή τιμολόγησης για την *BT Cellnet* - περιλαμβάνοντας 1,3 εκατομμύριο συνδρομητές.
Επίσης το 1999 διεκπεραίωσε την παγκόσμια μεγαλύτερη βελτίωση τιμολόγησης στην FTM περιλαμβάνοντας 5,5 εκατομμύρια συνδρομητές.
Πάλι το 1999 το Jupiter παρείχε την παγκόσμια πρώτη συγκλίνοντα λύση τιμολόγησης σταθερής και κινητής τηλεπικοινωνίας για την *SmarTone*.

Πηγές
-----

* Η ιστορία της KSCL

Εξωτερικοί σύνδεσμοι
--------------------

* TelesensKSCL
* KSCL Convergent Billing Administration, Customer Care System Boasts 300% Performance Increase With Compaq Servers
|  |
| --- |
| Αυτό το άρθρο αφορά τη σειρά κινητών |
| iPhone |
|  |
| 
* 1ο
* 3G
* 3GS

---

* 4
* 4S

---

* 5
* 5C
* 5S

---

* 6 / 6+
* 6S / 6S+

---

* 7 / 7+
* 8 / 8+

---

* X
* XR
* XS / XS Max

---

* 11
* 11 Pro / 11 Pro Max

---

* iPhone 12 / 12 Mini
* iPhone 12 Pro / 12 Pro Max

---

* iPhone 13 / 13 Mini
* iPhone 13 Pro / 13 Pro Max

---

* iPhone 14 / 14+
* iPhone 14 Pro / 14 Pro Max

---

* SE (1ο
* 2ο
* 3ο)

 |
| π • σ • ε
 |

Το **iPhone 3GS** είναι ένα έξυπνο τηλέφωνο που σχεδιάστηκε και κυκλοφόρησε στην αγορά από την Apple. Αποτελεί την τρίτη γενιά του iPhone και τον διάδοχος του iPhone 3G. Ανακοινώθηκε στις 8 Ιουνίου 2009 στο WWDC 2009 που πραγματοποιήθηκε στο Moscone Center του Σαν Φρανσίσκο.

Αυτό το iPhone ονομάζεται "3GS" με το "S" να αντιπροσωπεύει την ταχύτητα (ο Phil Schiller το είχε αναφέρει στην παρουσίαση). Οι βελτιώσεις περιελάμβαναν απόδοση, κάμερα 3 megapixel με υψηλότερη ανάλυση και δυνατότητα βίντεο, φωνητικό έλεγχο, και υποστήριξη για λήψη HSDPA 7,2 Mbit/s (αλλά παραμένει περιορισμένη στα 384 kbps για μεταφόρτωση, καθώς η Apple δεν είχε εφαρμόσει το πρωτόκολλο HSUPA). Κυκλοφόρησε στις Ηνωμένες Πολιτείες, τον Καναδά και έξι ευρωπαϊκές χώρες στις 19 Ιουνίου 2009, στην Αυστραλία και την Ιαπωνία στις 26 Ιουνίου, και διεθνώς τον Ιούλιο και τον Αύγουστο του 2009.

Το iPhone 3GS τρέχει το λειτουργικό σύστημα iOS της Apple. Στις 24 Ιουνίου 2010 κυκλοφόρησε ένα μοντέλο 8 GB, που διέκοψε τα μοντέλα των 16 και 32 GB. [15] Ωστόσο, το 3GS συνέχισε την παραγωγή του μέχρι τον Σεπτέμβριο του 2012, όταν ανακοινώθηκε το iPhone 5.
Το **Μαντάν** βρίσκεται στην βόρεια Αρμενία στην επαρχία Λορί στο Αλαβερντί. Ιδρύθηκε το 1752 από Έλληνες. Οι κάτοικοί της ήταν αρχιμεταλλουργοί που κατάγονταν από την περιοχή της Αλύβης (Αργυρούπολη) και της Τραπεζούντος του Πόντου. Πληθυσμιακά, οι ελληνικές οικογένειες υπερτερούσαν φανερά, καθώς υπήρχαν και ελάχιστες οικογένειες Αρμενίων και μουσουλμάνων. Τους προσκάλεσε ο βασιλιάς της Γεωργίας Ηρακλής Β' εξαιτίας της εξειδίκευσής τους στη μεταλλουργία. Στο Μαντάν υπήρχαν ορυχεία χαλκού και ένα μεγάλο χυτήριο χαλκού. 

Η κοινότητα είχε τέσσερις ορθόδοξες εκκλησίες, δύο εκτός οικισμού, τον Άγιο Ιωάννη, την Αγία Βαρβάρα και δύο εντός, τον Άγιο Γεώργιο καθώς και μια της οποίας ειναι άγνωστο σε ποιον ήταν αφιερωμένη και ήταν η μόνη που ήταν εσωτερικά αγιογραφιμένη (στα χρόνια της Σοβιετικής Ένωσης κατεστράφηκαν οι αγιογραφίες και η εκκλησία μετατράπηκε σε κινηματογράφο). 

* Το Ιερό Ορθόδοξο εξωκκλήσι του Αγίου ΙωάννουΤο Ιερό Ορθόδοξο εξωκκλήσι του Αγίου Ιωάννου

Στο Μαντάν μιλούσαν την ποντιακή διάλεκτο του ιδιώματος Χαλδίας. Είχαν 3 Ελληνικά σχολεία μέχρι της αρχές της δημιουργίας της πρώην Ε.Σ.Σ.Δ, ρωσικό σχολείο αλλά και αρμενικό. Διέθετε γηροκομείο και νοσοκομείο έως ότου το εργοστάσιο μεταφέρθηκε στο Αλαβερντί. 

Το Μαντάν είναι μια από τα επτά ελληνικές κοινότητες στην Αρμενία, οι οποίες είναι: το Μαντάν, το Σαμλούγ, η Αχτάλα, το Γιαγντάν, τα Κογόσεα, το Χανκαβάν (Μιχάηλοφκα) και η Μεχμανά η οποία υπάγεται στο θύλακα του Αρτάχ. 

**Το Μαντάν σήμερα**

Το Μαντάν σήμερα είναι σε κατάσταση ερήμωσης καθώς η πλειοψηφία των κτηρίων είναι υπό καταστροφή. Οι εναπομένοντες κάτοικοί είναι ολίγοι Έλληνες ηλικιωμένοι καθώς και λιγοστές οικογένειες Αρμενίων, οι οποίες εγκαταστάθηκαν στη κοινότητα ύστερα από την μεγάλη παλιννόστηση των Ελλήνων της πρώην Ε.Σ.Σ.Δ.. Έλληνες από το Μαντάν που εγκαταστάθηκαν στην Έλλαδα κατοικούν κυρίως στη Θεσσαλονίκη, στις Σέρρες, στη Ξάνθη και στην Αλεξανδρούπολη.

Στα χρόνια της Ε.Σ.Σ.Δ.
-----------------------

Στα χρόνια της Ε.Σ.Σ.Δ. η κοινότητα μετονομάστηκε σε Λενρούτνικι (ρωσ. Ленрудники), που σημαίνει *τα ορυχεία του Λένιν*. Κατά το Β' Παγκόσμιο Πόλεμο, 90 περίπου άνδρες πήγαν στον πόλεμο, από τους οποίους 62 περίπου σκοτώθηκαν. Το μνημείο τους είναι δίπλα στο γκρεμισμένο σχολείο. Το 1989 απογραφή πληθυσμού έδειξε 363 νοικοκυριά στο Μαντάν.
Ο **Αμπντούλ Ραζαγκί Καμαρά** είναι διεθνής ποδοσφαιριστής από τη Γουινέα, ο οποίος διαθέτει επίσης τη γαλλική εθνικότητα, γεννημένος στις 20 Φεβρουαρίου 1990 στο Μαμού (Γουνέα), και που αγωνίζεται στον ΠΑΟΚ υπό τη μορφή δανεικού από την ΦΚ Σοσό.

Βιογραφία
---------

Ο Αμπντούλ Ραζαγκί Καμαρά ξεκίνησε την ποδοσφαιρική του καριέρα από την ομάδα της ΟΣ Φιβ, ομάδα της ομώνυμης συνοικίας της Λιλ.
Έχοντας εντοπιστεί σε ηλικία 14 ετών από τη Σταντ Ρενναί, κλήθηκε στην Εθνική Γαλλίας U-17 στο τέλος της σεζόν 2006-2007. Συμμετέχοντας στην αποστολή της Γαλλίας που θα λάμβανε μέρος στο Παγκόσμιο Κύπελλο της αντίστοιχης ηλικιακής κατηγορίας, πέρασε το μεγαλύτερο μέρος της διοργάνωσης στον πάγκο της ομάδας.

Θύμα σοβαρού τραυματισμού στη διάρκεια της σεζόν, κατάφερε ωστόσο να υπογράψει επαγγελματικό συμβόλαιο με τη Σταντ Ρενναί. Στο τέλος της σεζόν, αν και δεν αγωνιζόταν ως βασικός, συμμετείχε στη νίκη της Σταντ Ρενναί στο Κύπελλο Γκαμπαρντελά.

Αγωνίστηκε στον πρώτο του αγώνα για τη Λιγκ 1 στις 30 Μαΐου 2009 απέναντι στην Ολιμπίκ Μαρσέιγ. Στις 3 Αυγούστου 2009, παραχωρήθηκε δανεικός για μια σεζόν στη Βαν ΟΚ και στις 18 Σεπτεμβρίου 2009 πέτυχε το πρώτο του τέρμα ως επαγγελματίας απέναντι στην Σατορού. Στις 9 Ιανουαρίου 2011, πέτυχε το πρώτο του τέρμα με τα χρώματα της Σταντ Ρενναί, στον θεσμό του Κυπέλλου Γαλλίας, απέναντι στην ΑΣ Κάννες (7-0). Ο Καμαρά σημείωσε το έβδομο και τελευταίο τέρμα της αναμέτρησης.

Στις 30 Αυγούστου 2011, μεταγράφηκε στην ΦΚ Σοσό με την οποία και υπέγραψε συμβόλαιο διάρκειας τεσσάρων ετών. Στα τέλη Ιανουαρίου του 2013, παραχωρήθηκε δανεικός με οψιόν αγοράς έως το τέλος της σεζόν στον ΠΑΟΚ Θεσσαλονίκης.

Τον Δεκέμβριο του 2011, ο Καμαρά κλήθηκε για πρώτη φορά στην Εθνική Γουινέας για μια προετοιμασία ενόψει του Κυπέλλου Εθνών Αφρικής του 2012 προτού κληθεί να συμμετάσχει σε αυτή τη διοργάνωση.

Τίτλοι
------

* 2007 : Πρωταθλητής Γαλλίας U-18.
* 2008 : Κύπελλο Γκαμπαρντελά.

Παραπομπές
----------

1. ↑  |site=staderennais.com A. Camara transféré à Sochaux Αρχειοθετήθηκε 2014-02-21 στο Wayback Machine. 30 août 2011
2. ↑  Abdoul Razzagui Camara s'est engagé Αρχειοθετήθηκε 2011-09-06 στο Wayback Machine. fcsochaux.fr, 31 août 2011
3. ↑  CAN 2012 : Abdoul Camara retenu avec la Guinée[*νεκρός σύνδεσμος*], fcsochaux.fr, 27 décembre 2011

Εξωτερικός Σύνδεσμος
--------------------

* Abdoul Razzagui Camara, footballdatabase.eu
Η **Μιλάντα Σκρμπλόβα** (*λατινικό αλφάβητο : Milada Skrbková*), (Πράγα 30 Μαΐου 1897 - Πράγα 2 Οκτωβρίου 1935), ήταν Βοημή, Τσεχοσλοβάκα αθλήτρια της αντισφαίρισης. 

Συμμετείχε στους Ολυμπιακούς αγώνες του 1920 όπου συμμετείχε με συμπαίκτη τον άντρα της Λάντισλαβ Ζέμλα στο διπλό μεικτό. Εκεί νίκησαν το ζευγάρι Μπρέχμ και Χάνσεν με 2-0 σετ και πήραν το χάλκινο μετάλλιο. Στον πρώτο γύρο πέρασαν χωρίς αγώνα, στον δεύτερο απέκλεισαν το ζευγάρι των Βέλγων Ντάποντ - Λαλούξ με 2-0, στον τρίτο γύρο το ζευγάρι Βέλγων Στορμς - Χάλοτ και στα ημιτελικά έχασαν από τους Βρετανούς Μακκέιν - Βούσμαν.

Παραπομπές
----------

1. ↑  biography.hiu.cas.cz/Personal/index.php?curid=85969.
2. 1 2  «Η Μιλάντα Σκρμπλόβα στους Ολυμπιακούς αγώνες». Αρχειοθετήθηκε από το πρωτότυπο στις 5 Μαΐου 2010. Ανακτήθηκε στις 1 Οκτωβρίου 2017.
3. ↑  The 1920 Olympic Games: Results for All Competitors in All Events, with ...
Από τους Bill Mallon και Anthony Th. Bijkerk
Ο **Μασάσι Κισιμότο** (ιαπωνικά: 岸本斉史‎, 8 Νοεμβρίου 1974) είναι Ιάπωνας σχεδιαστής μάνγκα. Γεννημένος στην επαρχία Οκαγιάμα, ο Κισιμότο είναι ευρέως γνωστός για τη δημιουργία της σειράς μάνγκα με τίτλο *Naruto*.

Βιογραφία
---------

Η πρώτη του δουλειά στο χώρο ήταν το *Karakuri*, το οποίο και έδωσε στην εταιρία Shueisha, κερδίζοντας το μηνιαίο βραβείο της με τίτλο Hop Step Award, σε ηλικία 20 ετών. Το ίδιο βραβείο έχει δοθεί σε σχεδιαστές που σήμερα θεωρούνται κορυφαίοι, όπως ο Γιοσιχίρο Τόγκασι (*Hunter x Hunter*, *Yû Yû Hakusho*), Νομπουχίρο Γουατσούκι (*Ruruni no Kenshin*) και Εϊτσίρο Όντα (*One Piece*).

Το 1999, η σειρά *Naruto* άρχισε να εκδίδεται στο εβδομαδιαίο περιοδικό *Weekly Shōnen Jump* στο τεύχος Νο 17 και μεταφέρθηκε κατόπιν στη μικρή οθόνη το 2002. Και οι δύο σειρές εξακολουθούν μέχρι και σήμερα με εβδομαδιαία επεισόδια. Αυτή η σειρά είναι μια από τις πιο επιτυχημένες εμπορικά τα τελευταία δέκα χρόνια αποφέροντας στο δημιουργό τεράστια κέρδη, με τα εισοδήματά του να είναι της τάξης των 800.000 ευρώ το χρόνο.

Ο ίδιος ονομάζει τον Άκιρα Τοριγιάμα, δημιουργό του *Dr. Slump* και της σειράς *Dragon Ball*, ανάμεσα στις κυριότερες επιρροές του. Επίσης, ανέφερε πως το μάνγκα και η ταινία άνιμε *Akira* (1982 και 1988, αντίστοιχα) του Κατσουχίρο Οτόμο είχε αντίκτυπο στη δουλειά του.

Ο δίδυμος αδερφός του, Σέισι Κισιμότο, είναι επίσης δημιουργός μάνγκα. Το 2003, ο Κισιμότο νυμφεύθηκε, και έχει αποκτήσει ένα γιο.

Δείτε επίσης
------------

* *Naruto*

Παραπομπές
----------

1. ↑  «KISHIMOTO Masashi».
2. ↑  (Γαλλικά) *BD Gest'*. 6235. Ανακτήθηκε στις 9  Οκτωβρίου 2017.
3. ↑  (Αγγλικά) *Internet Speculative Fiction Database*. 241386. Ανακτήθηκε στις 9  Οκτωβρίου 2017.
4. ↑  Ανακτήθηκε στις 20  Ιουνίου 2019.
5. ↑  *NMVW-collection website*. 69858. Ανακτήθηκε στις 16  Ιανουαρίου 2020.
6. ↑  Kishimoto, Masashi (October 4, 2002). NARUTO―ナルト―[秘伝·兵の書]オフォシャルファンBOOK (στα ιαπωνικά). Ιαπωνία: Shueisha. σελ. 205. ISBN 4-08-873321-5.
7. ↑  Kishimoto, Masashi (2006). Naruto, Τεύχος 10. Viz Media. σελ. 157. ISBN 978-1-4215-0240-3.
8. ↑  Kishimoto, Masashi (October 4, 2002). NARUTO―ナルト―[秘伝·兵の書]オフォシャルファンBOOK (στα ιαπωνικά). Ιαπωνία: Shueisha. σελ. 205. ISBN 4-08-873321-5.
9. ↑  «Naruto's Masashi Kishimoto Considers Writing Sci-Fi Series Next» (στα αγγλικά). *Anime News Network*.. Ανακτήθηκε στις 2017-07-17.

Εξωτερικοί σύνδεσμοι
--------------------

* Συνέντευξη με το *Shōnen Jump* στο Naruto Central.


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 117906403
* **Europeana**: agent/base/151427
* LCCN: no2005119043
* ISNI: 0000 0001 2284 3920
* GND: 108231062X
* SELIBR: 341094
* SUDOC: 078049342
* BNF: cb14436258b (data)
* NLA: 40580581
* NDL: 00804710
* NKC: xx0137635
* BNE: XX4428042
* CiNii: DA1382615X

 |

 |
Το σύμβολο Ανχ
Με τον όρο **ανκχ** {Ankh} εννοείται αρχαίος Αιγυπτιακός ιερογλυφικός χαρακτήρας, γνωστός και ως κλειδί της ζωής, κλειδί του Νείλου ή crux ansata, που χρησιμοποιούνταν ως σύμβολο του σύμπαντος και της ζωής, ανθρώπινης και θείας, το οποίο σχηματίζεται από το συνδυασμό των αρσενικών και θηλυκών συμβόλων αντίστοιχα, του Όσιρη και της Ίσιδας, ως σύμβολο της ένωσης των δύο αναπαραγωγικών δυνάμεων του ουρανού και της γης. 

Χρησιμοποιείται επίσης και ως σύμβολο της αθανασίας. Ενίοτε ο χαρακτήρας "ανκχ" παρομοιάζεται και ως μορφή του Δέντρου της Ζωής, ή του ωοειδούς, που μπορεί να είναι η αιωνιότητα και του σταυρού που εκτείνεται σε μήκος και σε πλάτος, δηλαδή από το άπειρο στο χώρο, ή μπορεί να είναι και ο ήλιος που ανατέλλει πάνω από τον ορίζοντα. Όπως όμως τα περισσότερα θρησκευτικά ή πνευματικά σύμβολα, ο σταυρός "ανκχ" δεν έχει έναν μόνο απλό ορισμό. 

Οι αρχαίοι αιγυπτιακοί θεοί συχνά απεικονίζονται να τον κρατούν στο ένα χέρι ενώ τα χέρια τους βρίσκονται σταυρωμένα στο στήθος. Η ακριβής ωστόσο προέλευση του συμβόλου δεν έχει ακόμη προσδιοριστεί ενώ καμία μεμονωμένη υπόθεση δεν έχει γίνει ευρέως αποδεκτή.

Ιστορία
-------

Οι απαρχές του συμβόλου πρέπει να αναζητηθούν στην αγκράφα της ζώνης της Ίσιδας, μία ιδέα που ενστερνίζονταν και ο Γούλφχαρτ Γουέστεντορφ, καθώς τόσο το ανκχ όσο και ο κόμπος της Ίσιδας χρησιμοποιούνταν σε τελετουργικές ζώνες. Ο Σερ Άλαν Γκάρντινερ πιστεύει ότι αντιπροσώπευε το λουράκι ενός πέδιλου του οποίου η θηλιά αγκάλιαζε τον αστράγαλο καθώς η λέξη που το απέδιδαν συλλαβίζονταν επίσης ως "νχ" , αν και δεν είναι γνωστό πως ακριβώς προφέρονταν. Το 2004, οι Άντριου Χαντ Γκόρντον και Κάλβιν Σουάμπε, στο βιβλίο τους "Οι Ζωντανοί και οι Πεθαμένοι" υποστηρίζουν ότι τα σύμβολα των ανκχ, τζεντ και γουός έχουν βιολογική προέλευση, καθώς αντλούνται από την αρχαία αιγυπτιακή κτηνοτροφία με την οποία τους συνδέει η αιγυπτιακή πίστη ότι το σπέρμα δημιουργείται στη σπονδυλική στήλη. Σύμφωνα με την παραπάνω άποψη, το "ανκχ", ως σύμβολο της ζωής, αναφέρεται στον θωρακικό σπόνδυλο, το τζεντ ως σύμβολο της σταθερότητας στον μεγάλο σπόνδυλο της σπονδυλικής στήλης ενός ταύρου ενώ το Γουός, σύμβολο δύναμης και εξουσίας, σε μία ράβδο που φέρει το κεφάλι και την ουρά του Αιγυπτιακού θεού Σεθ. Από την άλλη οι Αιγύπτιοι ακαδημαϊκοί, ιδιαίτερα εκείνοι του πανεπιστημίου του Καΐρου, θεωρούν αυτή την ερμηνεία υπερβολική, καθώς πιστεύουν ότι το ανκχ σχετίζονταν με τον ζωτικής σημασίας ποταμό Νείλο, ο οποίος έπαιζε καθοριστικό ρόλο στην οργάνωση της καθημερινής ζωής στην αρχαία Αίγυπτο. Σύμφωνα με αυτή την άποψη, η οβάλ κεφαλή συμβολίζει το δέλτα του ποταμού, ο κάθετος στύλος που στηρίζεται τη διαδρομή του ποταμού, ενώ οι δύο βραχίονες αριστερά και δεξιά αντιστοιχούν στις δύο όχθες του ποταμού οι οποίες συγκλίνουν ενοποιημένες στο κέντρο του σταυρού.

Ως σύμβολο το ανκχ εμφανίζεται συχνά σε ταφικές παραστάσεις και άλλες καλλιτεχνικές δημιουργίες, συνήθως σε εικόνες στα δάχτυλα ενός θεού ή θεότητας που αναπαριστούν τις θεότητες του άλλου κόσμου, προσφέροντας το δώρο της ζωής στη μούμια του νεκρού. Πιστεύεται ότι αυτό αποτελεί ένα σύμβολο της πράξης της σύλληψης.

Παραπομπές
----------

* Το ανκχ
* Εικόνες
International Travelall 1100C του 1968.
Το **International Harvester Travelall** ήταν μια σειρά μοντέλων οχημάτων που κατασκευάστηκαν από την αμερικανική International Harvester. Τέσσερις γενιές παρήχθησαν από το 1953 έως το 1975. Προερχόμενο από τη διεθνή γραμμή ελαφρών φορτηγών, το Travelall ήταν ένα carryall.

Πριν από το 1953, η International Harvester δεν παρήγαγε ένα station wagon ως μέρος της γκάμας της. Η International παρουσίασε τη σειρά φορτηγών R-Series το 1953, αντικαθιστώντας τη σειρά L. Από τα φορτηγά ⁄ τόνων έως τα βαρέα επαγγελματικά φορτηγά, η R-Series παρουσίασε το Travelall ως carryall. Αντικαθιστώντας τα προηγούμενα carryalls, το Travelall ήταν ένα panel truck με παράθυρα και πίσω καθίσματα. Σύμφωνα με τα station wagon της εποχής, η πρόσβαση στα πίσω καθίσματα του R-Series Travelalls αποκτήθηκε με την ανατροπή του μπροστινού καθίσματος στην πλευρά των επιβατών. Προσφέρθηκε με δύο ή τρία πίσω καθίσματα. Οι «πόρτες αχυρώνα» πάνελ φορτηγών ήταν στάνταρ, με μια πόρτα πίσω πόρτας τύπου carryall.
Η **μονομερής διακήρυξη ανεξαρτησίας** είναι μια επίσημη διαδικασία που οδηγεί στην ίδρυση ενός νέου κράτους από μια υποεθνική οντότητα που δηλώνει ανεξάρτητη και κυρίαρχη χωρίς επίσημη συμφωνία με το κράτος από το οποίο αποχωρίζεται. Ο όρος χρησιμοποιήθηκε για πρώτη φορά όταν η Ροδεσία κήρυξε την ανεξαρτησία της το 1965 από το Ηνωμένο Βασίλειο χωρίς συμφωνία.

Παραδείγματα μονομερούς διακήρυξης είναι αυτή των Ηνωμένων Πολιτειών το 1776, η Ιρλανδική Διακήρυξη της Ανεξαρτησίας του 1919 από επαναστατικό κοινοβούλιο, η διακήρυξη ανεξαρτησίας της Δημοκρατίας της Κατάνγκα υπό τον Μουάζ Τσόμπε τον Ιούλιο του 1960, η απόπειρα απόσχισης της Μπιάφρα από τη Νιγηρία το 1967, η Διακήρυξη της Ανεξαρτησίας του Μπαγκλαντές από το Πακιστάν το 1970, η (διεθνώς μη αναγνωρισμένη) απόσχιση της Τουρκικής Δημοκρατίας της Βόρειας Κύπρου από την Κύπρο το 1983, η Παλαιστινιακή Διακήρυξη Ανεξαρτησίας από τα Παλαιστινιακά εδάφη το 1988 και αυτή της Δημοκρατίας του Κοσσυφοπεδίου το 2008. Κατά τη διάλυση της Σοβιετικής Ένωσης καθ' όλη τη διάρκεια του 1991, πολλές από τις δημοκρατίες της διακήρυξαν η ανεξαρτησία τους μονομερώς χωρίς συμφωνία και ως εκ τούτου δεν αναγνωρίστηκαν ως νόμιμες από τη Σοβιετική Κεντρική Κυβέρνηση.

Κατά τη διάλυση της Γιουγκοσλαβίας, η κυβέρνηση των Ηνωμένων Πολιτειών ζήτησε από τις κυβερνήσεις της Κροατίας και της Σλοβενίας να εγκαταλείψουν τα σχέδιά τους για τη διακήρυξη λόγω της απειλής μεγάλου πολέμου που θα ξεσπούσε στα Βαλκάνια εξαιτίας του και απείλησε ότι θα αντιταχθεί της διακήρυξης και των δύο χωρών βάσει της Τελικής Πράξης του Ελσίνκι εάν το έπραξαν. Ωστόσο, τέσσερις ημέρες αργότερα, τόσο η Σλοβενία ​​όσο και η Κροατία ανακοίνωσαν τη διακήρυξη τους από τη Γιουγκοσλαβία.

Το Διεθνές Δικαστήριο της Δικαιοσύνης, σε μια συμβουλευτική γνώμη του 2010 , δήλωσε ότι οι μονομερείς διακηρύξεις ανεξαρτησίας δεν ήταν παράνομες σύμφωνα με το διεθνές δίκαιο.

Παραδείγματα
------------

Παραπομπές
----------

1. ↑   Ντάγκλας Τζορτζ Άνγκλιν. Συμπεριφορά στην κρίση της Ζάμπια: Αντιμετωπίζοντας τη Μονομερή Διακήρυξη Ανεξαρτησίας της Ροδεσίας, 1965–1966. McGill-Queens, 1994.
2. ↑  Don H. Doyle. Η απόσχιση ως διεθνές φαινόμενο: Από τον εμφύλιο πόλεμο της Αμερικής έως τα σύγχρονα αυτονομιστικά κινήματα. University of Georgia Press, 2010.
3. ↑  Briscoe, Neil (2003). Βρετανία και ειρηνευτική διατήρηση του ΟΗΕ: 1948–67. Basingstoke: Palgrave-Macmillan. σελ. 117 –118. ISBN 978-1-4039-1499-6.
4. ↑  Ηνωμένα Έθνη. Ευρετήριο Πρακτικών Γενικής Συνέλευσης 2008/2009: Ευρετήριο θεμάτων. Νέα Υόρκη, ΗΠΑ: Ηνωμένα Έθνη, 2010. Σελ. 138.
5. ↑  Florian Bieber, Džemal Sokolović. Ανασυγκρότηση πολυεθνικών κοινωνιών: η περίπτωση της Βοσνίας-Ερζεγοβίνης. Ashgate, 2001. Σελ. 41.
6. ↑
Η **Μαρί Λεονίντ Σαρβέν** (γαλλ. *Marie Léonide Charvin*, 18 Σεπτεμβρίου 1832 – 15 Αυγούστου 1891), γνωστή με το καλλιτεχνικό ψευδώνυμο **(Μαντάμ) Αγκάρ** (*Agar*), ήταν Γαλλίδα ηθοποιός, μια από τις διάσημες μορφές του γαλλικού θεάτρου του 19ου αιώνα μαζί με τις Σαρά Μπερνάρ και τη Ρασέλ Φελίξ.

Γεννήθηκε στη Σεντάν και ήταν κόρη του στρατιωτικού Πιερ Σαρβέν και της Μαρί, το γένος Φρεσυρέ (*Fréchuret*). Αρχικώς η Μαρί Λεονίντ εργάσθηκε ως τραγουδίστρια σε διάφορα κέντρα του Παρισιού με το ψευδώνυμο Λαλιέ (*Lallier*). Εκεί διείδε το θεατρικό της ταλέντο και της άνοιξε τον δρόμο για την κατάκτηση και της θεατρικής σκηνής ο γνωστός τότε καθηγητής της δραματικής τέχνης Ρικούρ, στον οποίο οφείλεται και το ψευδώνυμο «Αγκάρ» με το οποίο διέπρεψε. Συνετέλεσαν όμως και η ομορφιά της και το εκφραστικό βλέμμα της.

Λίγο αργότερα, εγκαταλείποντας το τραγούδι, βγήκε στη σκηνή και άρχισε να παίζει σε τραγωδίες στην Τουρ ντ' Ωβέρν (τέλη του 1859). Κατόπιν έπαιξε στο «Οντεόν» και σε άλλα μεγάλα θέατρα του Παρισιού. Με πολύ μεγάλη επιτυχία. Ιδίως στο «Οντεόν», μαζί με τη Σαρά Μπερνάρ, απέδωσε εξαιρετικές ερμηνείες στη *Φαίδρα* του Ρακίνα το 1862 και στο έργο του νεαρού τότε Φρανσουά Κοπέ *Ο διαβάτης* (1869), που ήταν αφιερωμένο σε εκείνη. Γενικώς διακρίθηκε σε ρόλους έργων του Ρακίνα. Τα επόμενα χρόνια πραγματοποίησε μεγάλες περιοδείες σε διάφορες πόλεις της Γαλλίας και μετά, από το 1877, παρέμεινε στο Παρίσι όπου συνέχισε με λαμπρότητα την καλλιτεχνική της σταδιοδρομία, ερμηνεύοντας με σπάνια δραματική δύναμη τους ρόλους της. Το 1885 έγινε μέλος της Γαλλικής Ακαδημίας.

Το 1888 σε μια παράσταση στο θέατρο «Γκομπελέν» έπαθε ξαφνικά παράλυση και τρία χρόνια αργότερα πέθανε σε ηλικία 58 ετών στο Μουσταφά της Αλγερίας, το σημερινό Σίντι Μχαμέντ, όπου είχε εγκατασταθεί από το 1889 με την ελπίδα το ξηρό κλίμα να τη βοηθήσει στην υγεία της. Ο τάφος της βρίσκεται στο Κοιμητήριο του Μονπαρνάς στο Παρίσι, με ωραία προτομή της. Από το 1912 μια οδός στο Παρίσι, στο 16ο Διαμέρισμα, φέρει το όνομά της (*Rue Agar*).

Παραπομπές
----------

1. 1 2  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. 14653965k.
2. 1 2  *birth certificate*. archives.cd08.fr/ark:/75583/s0055f7e9f42ed47/55f7ea3b3f426. Ανακτήθηκε στις 14  Ιανουαρίου 2022.
3. 1 2  *death certificate*. anom.archivesnationales.culture.gouv.fr/caomec2/osd.php?territoire=ALGERIE&acte=1276208. Ανακτήθηκε στις 14  Ιανουαρίου 2022.
4. ↑  www.commune1871.org/la-commune-de-paris/histoire-de-la-commune/dossier-thematique/les-artistes-et-la-commune/629-madame-agar-tragedienne-communarde-de-coeur.
5. ↑  Georges d'Heilly: *Journal intime de la Comédie française: 1852-1871*, έκδ. E. Dentu, Παρίσι 1879, σελ. 371

Πηγές
-----

* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμ. 1 (1972), σελ. 545 (με φωτογραφία)

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 41406551
* LCCN: no92020456
* ISNI: 0000 0000 0888 3478
* GND: 116256583
* SUDOC: 179832700
* BNF: cb14869478j (data)

 |

 |
Η **ανάλυση RFM** (αρκτικόλεξο των λέξεων **R**ecency-πρόσφατος, **F**requency-συχνότητα, **M**onetary Value- χρηματική αξία) είναι τεχνική μάρκετινγκ η οποία χρησιμοποιείται για την ανάλυση της συμπεριφοράς των πελατών και αντίστοιχα την κατηγοριοποίηση των πελατών ανάλογα με τη συμπεριφορά τους.

Η τεχνική αυτή υιοθετείται από τις επιχειρήσεις , κυρίως του λιανικού εμπορίου και της άμεσης εμπορίας, για την λήψη αποφάσεων και ανάπτυξη στρατηγικών. Επίσης χρησιμοποιείται και από μη κερδοσκοπικούς οργανισμούς (ΜΚΟ) για να στοχεύσουν σε πιθανούς πελάτες-δωρητές, για παράδειγμα, πελάτες που δώρισαν μία φορά είναι πιθανότερο να δωρήσουν ξανά.

Πώς λειτουργεί
--------------

Η τεχνική RFM κατηγοριοποιεί τους πελάτες της με βάση 3 παραμέτρους.

    I.         R. Πιο πρόσφατη επίσκεψη. Ποια ήταν η τελευταία φορά που ένας πελάτης επιστέφτηκε και αγόρασε κάτι από την επιχείρηση.

  II.         F. Συχνότητα. Πόσο συχνά ένας πελάτης αγοράζει από την επιχείρηση.

  III.         Μ. Χρηματική αξία. Πόσα χρήματα δαπανά ένας πελάτης στην επιχείρηση.

  

Για κάθε μία από τις παραπάνω παραμέτρους βαθμολογείται. Με αυτό τον τρόπο είναι εύκολο για μία επιχείρηση να γνωρίζει τους καλύτερους πελάτες της κάνοντας απλά μία ταξινόμηση στη βάση δεδομένων όπου διατηρούνται οι βαθμολογίες RFM. Ειδικοί τονίζουν ότι οι επιχειρήσεις δεν πρέπει να παραβλέπουν τους πελάτες με κακή βαθμολογία RFM, αντιθέτως πρέπει να λαμβάνουν τέτοια μέτρα ώστε να μετατραπούν σε καλύτερους πελάτες.

Παραπομπές
----------

1. ↑  Τσάκαλης, Παναγιώτης. «Ανάλυση Μεγάλων Δεδομένων και Δυναμική Οπτικοποίηση Αποτελεσμάτων» (PDF).  line feed character in `|title=` at position 39 (βοήθεια)
2. 1 2  Μάντζαρης, Δημήτριος. «Μελέτη μοντέλων και αλγόριθμων επιχειρηματικής ευφυΐας».
3. ↑  Καργίδης, Παναγιώτης. «Διερεύνηση και Ανάλυση των Επιχειρησιακών Προκλήσεων: RFM ανάλυση και CLV για την τμηματοποίηση πελατών και δημιουργία κατάλληλης e-στρατηγικής. Μελέτη ενός ηλεκτρονικού καταστήματος πώλησης επώνυμων ρούχων στην Ελλάδα» (PDF).  line feed character in `|title=` at position 54 (βοήθεια)
Ο **Μανούσος Παραγιουδάκης** (24 Δεκεμβρίου 1938) είναι στρατηγός εν αποστρατεία του ελληνικού Στρατού Ξηράς που επί σειρά ετών κατείχε υψηλές θέσεις στις Ένοπλες Δυνάμεις, με αποκορύφωμα τη θητεία του ως αρχηγός ΓΕΣ (1996 - 1999) και αρχηγός ΓΕΕΘΑ (1999 - 2002).

Μαζί με τον πτέραρχο Νίκο Κουρή, θεωρείται ως ο αρχηγός ΓΕΕΘΑ με τη μεγαλύτερη επιρροή στα μεταπολιτευτικά χρόνια και πολλές σημαντικές αποφάσεις φέρουν την υπογραφή του. Ήταν από τους αρχιτέκτονες του Δόγματος Ενιαίου Αμυντικού Χώρου Ελλάδας - Κύπρου, της ουσιαστικής αναβάθμισης του ΓΕΕΘΑ σε πραγματικό διακλαδικό κέντρο διοίκησης και ελέγχου, και της αυξημένης δραστηριότητας των ελληνικών Ενόπλων Δυνάμεων σε διεθνείς ειρηνευτικές αποστολές σε περιοχές ελληνικού ενδιαφέροντος όπως τα Βαλκάνια.

Καριέρα
-------

Γεννήθηκε στις 24 Δεκεμβρίου 1938 στο Χρωμοναστήρι Ρεθύμνου Κρήτης, ενώ έλκει την καταγωγή του, από το Μελισσουργάκι Μυλοποτάμου, χωριό του πατέρα του, και αποφοίτησε από τη Στρατιωτική Σχολή Ευελπίδων το 1960 ως ανθυπολοχαγός του Πυροβολικού. Συμπλήρωσε τις σπουδές του σε διάφορα στρατιωτικά σχολεία εσωτερικού και εξωτερικού, στην Ανωτάτη Σχολή Πολέμου και τη Σχολή Εθνικής Άμυνας. Είναι επίσης πτυχιούχος Νομικής και Πολιτικών Επιστημών του Αριστοτελείου Πανεπιστημίου Θεσσαλονίκης (ΑΠΘ).

Τη δεκαετία του 1980 υπηρέτησε, μεταξύ άλλων, στις μυστικές υπηρεσίες (ΚΥΠ - ΕΥΠ) και στο Στρατηγείο του ΝΑΤΟ στη Νάπολη της Ιταλίας (AFSOUTH), επίσης ήταν διοικητής της ΧV Μεραρχίας Πεζικού στην Καστοριά από το 1991 έως το 1993, ενώ από το 1993 ως το 1996 ήταν διοικητής του Δ΄ Σώματος Στρατού, ζώνη ιδιαίτερα αυξημένης ευθύνης η οποία περιλαμβάνει όλη τη Θράκη.

Είναι έγγαμος και έχει δύο κόρες και ένα γιο.

Παραπομπές
----------

1. 1 2
Η ***Ανάπαυση κατά τη φυγή στην Αίγυπτο*** είναι έργο του Φεντερίκο Μπαρότσι (Ουρμπίνο, 1538-1612) που φιλοτεχνήθηκε το 1573 για τον συλλέκτη Σιμονέττο Αναστάτζι. Σήμερα φιλοξενείται στη συλλογή της Πινακοθήκης των Μουσείων του Βατικανού.

Η εικόνα είναι γεμάτη σύμβολα που προεικονίζουν τη μοίρα του Χριστού: η κούπα που γεμίζει η Παναγία με νερό από το ρυάκι συμβολίζει τη Βάπτιση του Κυρίου στον Ιορδάνη ποταμό, το μαξιλάρι στο οποίο κάθεται το Θείο Βρέφος και το γαϊδουράκι τη θριαμβευτική είσοδό του στα Ιεροσόλυμα, ενώ τα κόκκινα κεράσια που κόβει ο Ιωσήφ από το δέντρο το αίμα που θα χυθεί στο Σταυρό. Όλα αυτά τα στοιχεία, σε μία εποχή οπότε οι πίνακες αυτού του είδους εξυπηρετούσαν την ανάγκη των πιστών για συγκέντρωση και προσευχή, δίνουν στη σύνθεση μια διάσταση οικειότητας και μια ξεχωριστή τρυφερότητα.

Στη ζωγραφική του Μπαρότσι το χρώμα αναδίδεται σαν άρωμα από τα αντικείμενα, διαχέεται, εξαερώνεται. Το ύφος του ακολουθεί το ρεύμα του δεύτερου μισού του 16ου αιώνα που εκφράζει το θρησκευτικό συναίσθημα χωρίς τις περίπλοκες φόρμες του Μανιερισμού. Αντίθετα προτιμά τις ντελικάτες εικόνες, τα ροδαλά χρώματα, το απαλό φως και τα τοπία ως υπόβαθρο. Ο ακριβής τρόπος που αποδίδει πολλές λεπτομέρειες (τα φρούτα, τα μεταλλικά αντικείμενα, τα αντικείμενα στην κάτω αριστερή γωνία) προαναγγέλλει τις επικείμενες εξελίξεις που θα γεννήσουν το νέο (για την Ιταλία) είδος των *«νεκρών φύσεων»*.

Βιβλιογραφία
------------

* *«Μουσεία Βατικανού, Ρώμη»* (2006), σειρά *«Μουσεία του Κόσμου»*, Βιβλιοθήκη Τέχνης των εκδόσεων *«Η Καθημερινή»*, σελ. 142-143, ISBN 978-960-6709-16-6.
* *«Rest on the Flight to Egypt»*, καταχώρηση στην *«Web Gallery of Art»*.
**Ανάλυση συναισθήματος** (αγγλικά: *sentiment analysis*, SA) είναι η τεχνική εντοπισμού και επεξεργασίας των συναισθημάτων χρηστών πάνω σε συγκεκριμένα θέματα. Συγκριτικά με την τεχνική εξόρυξης γνώμης, η τεχνική ανάλυσης συναισθήματος είναι πιο ευρεία και πιο σύνθετη, γιατί έχει ως στόχο την αναγνώριση αισθημάτων. Αυτό προϋποθέτει βαθύτερη κατανόηση των κειμένων, τόσο που πολλές φορές ξεπερνάει τις δυνατότητες της τεχνικής επεξεργασίας φυσικής γλώσσας που χρησιμοποιεί ως εργαλείο.

Οι ανάλυση συναισθήματος έχει ευρεία εφαρμογή και χρησιμότητα στο ερευνητικό πεδίο, καθώς και στον ιδιωτικό και στο δημόσιο τομέα για την παροχή αναπληροφόρησης από τους χρήστες.

Δείτε επίσης
------------

* Εξόρυξη γνώμης
* Πληθοπορισμός
* Επεξεργασία φυσικής γλώσσας

Πηγές
-----

* Cambria, E. et al. New Avenues in opinion mining and sentiment analysis, IEEE Intelligent Systems ( Volume: 28, Issue: 2, March-April 2013), doi: 10.1109/MIS.2013.30
Εκτόξευση πυραύλου Ariane 4
Το **Ariane** είναι σειρά ευρωπαϊκών μη στρατιωτικών αναλώσιμων οχημάτων εκτόξευσης για χρήση στο διάστημα. Το όνομα προέρχεται από τη γαλλική ορθογραφία του μυθολογικού χαρακτήρα Αριάδνη. Η Γαλλία πρότεινε για πρώτη φορά το σχέδιο Ariane και συμφωνήθηκε επίσημα στα τέλη του 1973 μετά από συζητήσεις μεταξύ Γαλλίας, Γερμανίας και ΗΒ. Το έργο ήταν η δεύτερη προσπάθεια της Δυτικής Ευρώπης να αναπτύξει τον δικό της εκτοξευτή μετά το αποτυχημένο έργο Europa. Το έργο Ariane είχε την κωδική ονομασία L3S (η γαλλική συντομογραφία του εκτοξευτή αντικατάστασης τρίτης γενιάς). 

Ο Ευρωπαϊκός Οργανισμός Διαστήματος (ESA) ανέθεσε στην Airbus Defense and Space την ανάπτυξη όλων των εκτοξευτών Ariane και των εγκαταστάσεων δοκιμών, ενώ η Arianespace, μια εμπορική θυγατρική CNES (Γαλλική κυβερνητική διαστημική υπηρεσία) κατά 32,5% που δημιουργήθηκε το 1980, χειρίζεται την παραγωγή, τις λειτουργίες και το μάρκετινγκ. Η Arianespace εκτοξεύει πυραύλους Ariane από το Διαστημικό Κέντρο Γουιάνας στο Κουρού στη Γαλλική Γουιάνα.
Το ***Glory*** είναι μια αμερικανική ιστορική πολεμική δραματική ταινία του 1989 σε σκηνοθεσία Edward Zwick για το 54ο Σύνταγμα Πεζικού της Μασαχουσέτης, ένα από τα πρώτα αφροαμερικανικά συντάγματα του Στρατού της Ένωσης στον Αμερικανικό Εμφύλιο Πόλεμο. Πρωταγωνιστούν ο Matthew Broderick ως συνταγματάρχης Robert Gould Shaw, ο διοικητής του συντάγματος, και οι Denzel Washington, Cary Elwes και Morgan Freeman ως φανταστικά μέλη του 54ου. Το σενάριο του Kevin Jarre βασίστηκε στα βιβλία *Lay This Laurel* (1973) του Lincoln Kirstein και *One Gallant Rush* (1965) του Peter Burchard και στις προσωπικές επιστολές του Shaw. Η ταινία απεικονίζει τους στρατιώτες του 54ου από τον σχηματισμό του συντάγματος τους έως τις ηρωικές τους ενέργειες στη Δεύτερη Μάχη του Φορτ Βάγκνερ .

*Το Glory* ήταν συμπαραγωγή από την TriStar Pictures και την Freddie Fields Productions και διανεμήθηκε από την Tri-Star Pictures στις Ηνωμένες Πολιτείες. Έκανε πρεμιέρα σε περιορισμένη κυκλοφορία στις Ηνωμένες Πολιτείες στις 14 Δεκεμβρίου 1989 και σε ευρεία κυκλοφορία στις 16 Φεβρουαρίου 1990, με εισπράξεις 27 εκατομμυρίων δολαρίων παγκοσμίως με προϋπολογισμό 18 εκατομμυρίων δολαρίων. Η ταινία ήταν υποψήφια για πέντε Όσκαρ και κέρδισε τρία, συμπεριλαμβανομένου του Β' Ανδρικού Ρόλου για την Ουάσιγκτον. Κέρδισε επίσης βραβεία από τη Βρετανική Ακαδημία Κινηματογράφου και Τηλεόρασης Τεχνών, τα Βραβεία Χρυσής Σφαίρας, τον Κύκλο Κριτικών Κινηματογράφου του Κάνσας Σίτι, την Εταιρεία Πολιτικής Κινηματογράφου και τα Βραβεία Εικόνων NAACP .

Παραπομπές
----------

1. 1 2 3  stopklatka.pl/film/chwala. Ανακτήθηκε στις 15  Απριλίου 2016.
2. 1 2 3 4  www.allocine.fr/film/fichefilm\_gen\_cfilm=5617.html. Ανακτήθηκε στις 15  Απριλίου 2016.
3. 1 2  www.interfilmes.com/filme\_14566\_tempo.de.gloria.html. Ανακτήθηκε στις 15  Απριλίου 2016.
4. 1 2  www.adorocinema.com/filmes/filme-5617/. Ανακτήθηκε στις 15  Απριλίου 2016.
5. 1 2 3 4 5 6  www.imdb.com/title/tt0097441/fullcredits. Ανακτήθηκε στις 15  Απριλίου 2016.
6. 1 2 3 4 5 6 7 8 9 10 11  (Τσεχικά) *Česko-Slovenská filmová databáze*. 2001.
7. ↑  (Γερμανικά) *Λεξικό παγκόσμιων κινηματογραφικών ταινιών*. Zweitausendeins.

  


|  |  |
| --- | --- |
| 

|  |
| --- |
| * Πύλη:Τέχνη
* Πύλη:Κινηματογράφος
 |

 |
O **argenteus**, ελλ. ο *αργυρός*, ήταν ασημένιο νόμισμα που παρήχθη από τη Ρωμαϊκή Αυτοκρατορία την εποχή της νομισματικής μεταρρύθμισης του Διοκλητιανού, δηλ. το διάστημα 294-310 μ.Χ.. Ήταν όμοιο σε βάρος και μέγεθος με το δηνάριο της εποχής του Νέρωνα. Το νόμισμα εισήχθη σε θεωρητικό βάρος του 1/96 της Ρωμαϊκής λίβρας (περίπου στα 3,4 γραμ.) όπως δείχνει ο αριθμός ΧC VI (96) στην οπίσθια όψη του.

Argenteus του Κωνστάντιου Α΄ του Χλωρού, βάρους 3,36 γραμ. Επιγρ.: CONSTANTIVS CAESAR / VICTORIAE SARMATICAE ANT[ΙOCH] \* Γ. Οι τετράρχες θυσιάζουν γύρω από έναν τρίποδα, εμπρός στην πύλη ενός στρατοπέδου με πυργίσκους.
Ο *argenteus*, που σημαίνει αργυρός στα λατινικά, αναφέρεται πρώτα τον 1ο αι. μ.Χ. από τον Πλίνιο τον Πρεσβύτερο στο έργο του *Historia Naturalis* στη φράση "argenteus nummus" (αργυρό νόμισμα). Τον 4ο αι. ο ιστορικός Αμμιανός Μαρκελλίνος χρησιμοποιεί την ίδια φράση, ωστόσο δεν υπάρχει ένδειξη ότι αυτό είναι το επίσημο όνομα του νομίσματος. Η *Historia Augusta* (4ος-5ος αι.) χρησιμοποιεί τη φράση για να αναφερθεί σε αρκετά φανταστικά νομίσματα.

Πηγές
-----

* *Historia Naturalis* Πλίνιου του Πρεσβύτερου.
* *Res Gestae* Αμμιανού Μαρκελλίνου.
* *Historia Augusta*.
Ο **Αντζέλικο (Άντζελο) Κάρτα** (γεννημένος το 1886 στη Ριόλα Σάρντο) ήταν Ιταλός στρατιωτικός αξιωματούχος, γνωστός για τις ενέργειές του κατά την Κατοχή των δυνάμεων του Άξονα στην Κρήτη στον Β' Παγκόσμιο Πόλεμο.

Ο Κάρτα στην Κρήτη
------------------

Το 1943, ο Αντζέλικο Κάρτα κατείχε το αξίωμα του αντιστράτηγου υπό την ηγεσία του 51ου Τμήματος Πεζικού της Σιένα, στο οποίο ανατέθηκε η κατοχή των ανατολικών κρητικών επαρχιών της Σητείας και του Λασιθίου. Ήταν πιο πολύ βασιλόφρων παρά φασίστας και σε αντίθεση με τους διοικητές της γερμανικής φρουράς στα δυτικά και κεντρικά μέρη της Κρήτης, γενικά συμπεριφερόταν μετριοπαθώς στον τοπικό πληθυσμό. 

Μετά την ανακωχή του Κασιμπίλε, ο Κάρτα αποφάσισε να εναντιωθεί στη φασιστική Ιταλική Κοινωνική Δημοκρατία. Επικοινώνησε με τον Στρατιωτικό των Επιχειρήσεων Ειδικών Αποστολών, Πάτρικ Λη Φέρμορ, μέσω του αξιωματικού αντικατασκοπείας του τμήματος Πεζικού, μεριμνώντας ώστε αυτός και τα μέλη του προσωπικού του φίλα προσκείμενα στους Συμμάχους να φυγαδευτούν λαθραία στην Αίγυπτο μαζί με τα αμυντικά σχέδια για τα ανατολικά του νησιού. Αφού εγκατέλειψε το αυτοκίνητό του βορειοανατολικά του κεντρικού αρχηγείου στη Νεάπολη για αντιπερισπασμό, ο Κάρτα και οι σύντροφοί του ξεκίνησαν για τα νοτιοδυτικά. Αποφεύγοντας τις γερμανικές περιπολίες και τα αεροπλάνα, επιβιβάστηκε σε μηχανοκίνητη λέμβο στο Τσούτσουρο φτάνοντας στη Μάρσα Ματρούχ το επόμενο απόγευμα, στις 23 Σεπτεμβρίου 1943.

Παραπομπές
----------

1. ↑  Μαγκλίνης, Ηλίας. «Η ριψοκίνδυνη απαγωγή του στρατηγού Κράιπε | Η ΚΑΘΗΜΕΡΙΝΗ». Ανακτήθηκε στις 10 Σεπτεμβρίου 2020.
2. ↑  Κουκουνας, Δημοσθένης (2013). *Η Ιστορία της Κατοχής*. **Β'**. Αθήνα: Εκδόσεις Λιβάνη. ISBN 978-960-14-2687-7.
3. ↑  Λη Φέρμορ, Πάτρικ (2016) [2014]. Μετάφραση: Γκανά, Μυρσίνη, επιμ. *Η απαγωγή του Στρατηγού Κράιπε*. Μεταίχμιο. σελ. 296. ISBN 978-1-4447-9658-2.
Για άλλες χρήσεις, δείτε: Αυγή (αποσαφήνιση).

Η **Αυγή (Aurora)** είναι ένας από τους μεγαλύτερους και πιο σκουρόχρωμους αστεροειδείς της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 7,57. Ανακαλύφθηκε το 1867 από τον Αμερικανό αστρονόμο Τζέιμς Κρεγκ Γουάτσον, που παρατηρούσε από το Ανν Άρμπορ του Μίτσιγκαν, και πήρε το όνομα της μυθικής προσωποποιήσεως της αυγής.

Φυσικά χαρακτηριστικά
---------------------

Η μέση διάμετρος της Αυγής υπολογίσθηκε σε 204,9 χλμ. και οι διαστάσεις της σε 225 x 173 χλμ. από μία επιπρόσθηση στις 12 Οκτωβρίου 2001, ενώ η μάζα της εκτιμάται σε 9,0 τετράκις εκατομμύρια τόνους. Η μέση επιτάχυνση της βαρύτητας στον ισημερινό της Αυγής εκτιμάται σε 5,73 cm/sec², δηλαδή η βαρύτητα εκεί είναι 171 φορές ασθενέστερη από τη γήινη, ενώ η μέση ταχύτητα διαφυγής υπολογίζεται σε 108,3 m/sec (390 χιλιόμετρα την ώρα).

Ο φασματικός τύπος της Αυγής είναι **C** (ανθρακούχος). Το άλβεδό της είναι μόλις 0,0395 (πιο μαύρη από την αιθάλη) και η μέση θερμοκρασία στην επιφάνειά της εκτιμάται σε 116 βαθμούς Κελσίου κάτω από το μηδέν.

Η Αυγή περιστρέφεται γύρω από τον εαυτό της μία φορά κάθε 7 ώρες και 13 λεπτά.

Παραπομπές
----------

1. ↑  *JPL Small-Body Database*. 2000094.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 93 Μινέρβα | 94 Αυγή | 95 Αρέθουσα |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
Η **Αντζαλί Γκοπαλάν** (γεν. 1 Σεπτεμβρίου 1957) είναι Ινδή ακτιβίστρια υπέρ των ανθρωπίνων δικαιωμάτων και των δικαιώματα των ζώων, ιδρύτρια του εμπιστεύματος "Ίδρυμα Ναζ Ινδίας", μια ΜΚΟ η οποία είναι αφιερωμένη στην καταπολέμηση του ιού ανθρώπινης ανοσοανεπάρκειας/συνδρόμου επίκτητης ανοσολογικής ανεπάρκειας στην Ινδία (ΙΑΑ/ΣΕΑΑ), κυρίως στις γυναίκες και παιδιά. Η Αντζαλί άρχισε να εργάζεται σε θέματα που αφορούν τον ΙΑΑ/ΣΕΑΑ και τις περιθωριοποιημένες κοινότητες στις Ηνωμένες Πολιτείες. Το 2012, το περιοδικό Τάιμ τοποθέτησε τον Γκοπαλάν στον κατάλογο με τους 100 πιο επιδραστικούς ανθρώπους στον κόσμο.

Πρώτα χρόνια
------------

Η Αντζαλί Γκοπαλάν γεννήθηκε το 1957 στο Τσενάι του Ταμίλ Ναντού. Ο πατέρας της, σμήναρχος Δρ. Κ.Ρ. Γκοπαλάν, ήταν αξιωματικός της ινδικής πολεμικής αεροπορίας. Η μητέρα της καταγόταν από το Παντζάμπ. Φοίτησε στο σχολείο Λα Μαρτινιέρ Λάκναου. 

Σπούδασε στην Ινδία και τις ΗΠΑ. Αποφοίτησε με πτυχίο στις πολιτικές επιστήμες από το γυναικείο κολλέγιο Λέιντι Σρι Ραμ και απέκτησε μεταπτυχιακό δίπλωμα στη δημοσιογραφία και μεταπτυχιακό στη διεθνή ανάπτυξη από το πανεπιστήμιο Τζαβαχαρλάλ Νεχρού.

Παραπομπές
----------

1. ↑  The 100 Most Influential People in the World: Anjali Gopalan Αρχειοθετήθηκε 2013-08-14 στο Wayback Machine. *Time Magazine* 18 April 2012, retrieved 13 May 2012
Ο **Mαντού Σανγιού** (απλά κινέζικα: 冒顿单于; παραδοσιακά κινέζικα: 冒頓單于; πινγίν: *Mòdú Chányú, μογγολικά: Модунь, Mοντούν; Баатар, Μπαατάρ*, μερικές φορές ονομάζεται επίσης ως Μετέ και Μαοντούν), γεννήθηκε το 234 π.Χ. και πέθανε το 174 π.Χ, ήταν ο πρώτος αυτοκράτορας των Ξιονγκνού. Έγινε ο κυβερνήτης των Ξιονγκνού αφού εκθρόνισε τον πατέρα του Τουμάν το 209 π.Χ.

Ο Μαντού κυβέρνησε από το 209 π.Χ. μέχρι το 174 π.Χ.. Ήταν στρατιωτικός αρχηγός κάτω από τον πατέρα του Τουμάν και το κέντρο του βασιλείου του ήταν η Μογγολία. Όταν ασφάλισε τον θρόνο του, ίδρυσε μια πανίσχυρη αυτοκρατορία των Ξιονγκνού ενώνοντας της γύρω φυλές της Μογγολικής στέπας και το κράτος του έγινε απειλή για την δυναστεία Τσιν. Η αυτοκρατορία ήταν από τις μεγαλύτερες της εποχής του, όταν τα ανατολικά σύνορα έφταναν στον ποταμό Λιάο, ενώ τα δυτικά σύνορα έφταναν στην Οροσειρά Παμίρ και το βορειότερο σύνορο της χώρας του ήταν η Λίμνη Βαικάλη.

Τον διαδέχτηκε ο γιος του Λαοσάνγκ Σανγιού.

Η άνοδος των Ξιονγκ-νού
-----------------------

Η επικράτεια και η επιρροή του Ξιονγκνού στην αρχή της βασιλείας του Μαντού Σανγιού.
Πρώτα κατέκτησε τους Ντονγκχού, του ανατολικούς γείτονες τον Ξιονγκ-νού και τους κατέκτησε το 208 π.Χ. Μετά την κατάκτηση των Ντονγκχού, οι οποίοι διαχωρίστηκαν στις φυλές των Ξιανμπέι και των Γουχουάν, κατέκτησε τους Ντινγκλίνγκ και άλλες φυλές που ζούσαν στην βόρεια Μογγολία, και το 203 π.Χ. κατέκτησε και τους Γιουε-τσέ. Μετά από αυτές τις κατακτήσεις, όλοι οι λόρδοι του Ξιονγκ-νού μπήκαν στις υπηρεσίες του.

Παραπομπές
----------

1. 1 2  Di Cosmo, Nicola (2002). *Ancient China and its Enemies: The Rise of Nomadic Power in East Asian History*. Cambridge University Press. ISBN 0-521-77064-5.
2. ↑  Barfield, Thomas (1989). *The Perilous Frontier*. Cambridge, MA: Basil Blackwell. ISBN 1-55786-043-2.
3. ↑  «Bambooweb Dictionary: Huns». Αρχειοθετήθηκε από το πρωτότυπο στις 26 Σεπτεμβρίου 2011. Ανακτήθηκε στις 4 Ιουλίου 2015.
4. ↑  Batur Tengriqut
Το ***Arrow Emblem: Hawk of the Grand Prix*** (γνωστό και ως *Grand Prix*, (ιαπωνικά: アローエンブレム・グランプリの鷹, Χέπμπορν: *Arō Enburemu Guranpuri no Taka*) είναι σειρά anime ιαπωνικής παραγωγής, που προβλήθηκε την περίοδο 1977 έως 1978. Αποτελούνταν από 44 επεισόδια.

Υπόθεση
-------

Ο Τίμοθι ένας νεαρός οδηγός αγώνων ταχύτητας, ονειρεύεται να κατακτήσει τον τίτλο του πρωταθλητή σε διάφορα ράλι αλλά κυρίως να γίνει παγκόσμιος πρωταθλητής της Φόρμουλα 1. Όμως ο δρόμος προς την κορυφή δεν θα είναι σπαρμένος με ροδοπέταλα, καθώς ο Τίμοθι έχει να αντιμετωπίσει πολλά εμπόδια και κακοτυχίες που θα του συμβούν. Στην πορεία του προς τη δόξα ο χαρακτήρας Νίκι Λάουντα, πρωταθλητής αγώνων ταχύτητας, και οι φίλοι του Τίμοθι, θα τον βοηθήσουν να πραγματοποιήσει το μεγάλο του όνειρο.

Διανομή
-------

### Ελληνική μεταγλώττιση

Ορισμένα επεισόδια της σειράς μεταγλωττίστηκαν στα ελληνικά και κυκλοφόρησαν σε βιντεοκασέτες από την Elit Video. Σε αυτά, ακούγονται οι φωνές των ηθοποιών Αργύρη Παυλίδη, Μάκη Ρευματά, Γιώργου Βασιλείου, Βίνας Παπαδοπούλου και Μαριάννας Τριανταφυλλίδου. Τα επεισόδια μεταδίδονταν μόνο από κανάλια τοπικής εμβέλειας.